Mallsite Guest House | LekkeSlaap
Mallsite Guest House is in Upington oorkant die Kalahari Mall geleë. Dié winkelsentrum bied verskeie winkels en restaurante.
Die gastehuis bied verblyf in 2 en suite-kamers en 2 selfsorgkamers. Die kamers het 'n dubbelbed of 2 enkelbeddens. Al die kamers het lugversorging, 'n TV met sekere DStv-kanale, tee- en koffiemaakgeriewe en gratis WiFi. Die selfsorgkamers het elkeen 'n kombuisie met 'n tweeplaatstoof en oondjie, 'n mikrogolf, kroegyskassie, eetgerei en breekware.
Gaste kan van die braaigeriewe gebruik maak. 'n Smullekker ontbyt is teen 'n ekstra koste beskikbaar. Veilige onderdakparkeerplek word voorsien.
Upington is sentraal geleë op die Namakwari-roete tussen Johannesburg, Kaapstad en Namibië, wat dit die ideaalste oornagstop op pad na die Augrabies-valle Nasionale Park, Kalahari Gemsbok Nasionale Park, Visriviercanyon, Namakwaland en die Kalahariwoestyn maak.